
Decret d'Alcaldia
Expedient núm.:  331/2020
Persona interessada: Francisco Miguel Vicedo Pérez, en representació de l'associació «Junta de Fiestas de Moros y Cristianos Nuestra Señora de los Desamparados de Muro de Alcoy»
Procediment: Registres d'Associacions i Entitats Ciutadanes (Inscripció, Renovació o Baixa) 

RESOLUCIÓ D'ALCALDIA  
El 27 de gener de 2020, amb registre d'entrada núm. 2020 E-RE-100, Francisco Miguel Vicedo Pérez, en representació de l'associació «Junta de Fiestas de Moros y Cristianos Nuestra Señora de los Desamparados de Muro de Alcoy», d'aquesta localitat, sol·licita la inscripció en el Registre Municipal d'Associacions.
Consta informe jurídic emés per la tècnica d'administració general de Secretaria de data 16 de juny de 2020 en què s'assenyala la normativa aplicable i els requisits per a la inscripció en el Registre.
Consta en l'expedient tota la documentació exigida en el Reglament de Participació Ciutadana de l'Ajuntament de Muro de Alcoy, (BOP núm. 189, de 30 de setembre de 2016).
Vistos els antecedents i considerant que l'expedient ha seguit la tramitació establida en la legislació aplicable, de conformitat amb el que estableix l'article 21.1 de la Llei 7/1985, de 2 d'abril, reguladora de les bases de règim local, RESOLC:
PRIMER.- INSCRIURE en el Registre Municipal d'Associacions l’associació «Junta de Fiestas de Moros y Cristianos Nuestra Señora de los Desamparados de Muro de Alcoy» i atorgar-li el núm. de registre 45.
SEGON.- Cal indicar que a l’efecte de complir el que disposa l'art. 236.4 del Reial decret 2.568/1986, de 28 de novembre, del Reglament de funcionament i règim jurídic de les entitats locals, la inscripció comportarà l'obligació per part de l’associació «Junta de Fiestas de Moros y Cristianos Nuestra Señora de los Desamparados de Muro de Alcoy», de Muro de Alcoy, de notificar al Registre Municipal d'Associacions qualsevol modificació de les dades, en el termini d'un mes des que es produïsquen; el pressupost i el programa d'activitats anuals es comunicaran en el mes de gener de cada any. L'incompliment d'aquesta obligació autoritzarà l'Ajuntament a tramitar la baixa del Registre de l'associació. 
TERCER.- Notificar aquest acord a l'associació i al Departament de Secretaria perquè tinga els efectes oportuns.
QUART.- Contra el present acte, que posa fi a la via administrativa, podrà interposar, potestativament, i de conformitat amb els articles 123 i 124 de la Llei 39/2015 d'1 d'octubre, de procediment administratiu comú de les administracions públiques, RECURS DE REPOSICIÓ en el termini d'un mes a comptar des de l'endemà de la recepció de la notificació, davant d'aquest mateix òrgan o, si no, interposar RECURS CONTENCIÓS ADMINISTRATIU, en el termini de 2 mesos a comptar des de l'endemà de la seua recepció, davant dels jutjats del contenciós administratiu, segons el que disposa el número 1r de l'article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar qualsevol altre que crega convenient. 
Ho va manar i va signar l'alcalde, a Muro de Alcoy, i la secretària en pren nota i signa de manera electrònica únicament per a la seua transcripció en el Llibre de Resolucions d'Alcaldia-Presidència, només als efectes de garantir la seua integritat i autenticitat, de conformitat amb l'article 3.2 del Reial decret 128/2018, de 16 de març. 

